Ана Ахматова
Последната ни среща стана там…

Превод от руски: Иван Николов, 1974

chitanka.info

Последната ни среща стана там,

където всички наши срещи бяха.

В Нева растеше приливът голям

и хората от него се бояха.

И той ми каза с примижал гледец,

че стихове да пиша е нелепост.

О, как запомних царския висок дворец

и Петропавловската крепост!

Защото въздухът на този ден

като подарък Божи бе чудесен.

И аз почувствах как съзря у мен

последната безумна моя песен.

1914

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.